นายกฯ ฟิตจัดทำงานไม่รอตั้งครม.
กรุงเทพฯ-14 ก.พ.48นายจักรภพ เพ็ญแข โฆษกประจำสำนักนายกรัฐมนตรี แถลงว่า นายกรัฐมนตรีจะเรียกประชุมหน่วยงานต่างๆ จนกว่าจะจัดตั้งรัฐบาลเสร็จสิ้น เพื่อสามารถเริ่มทำงานได้ทันทีเมื่อจัดตั้งคณะรัฐมนตรี โดยในวันนี้นายกรัฐมนตรีได้เรียกประชุมหน่วยงานเรื่องการจัดระบบภาษี และเวลา 16.00 น. จะเรียกประชุมหน่วยงานด้านการศึกษาเกี่ยวกับความเชื่อมโยงการศึกษาในพื้นที่ภาคใต้กับปัญหาด้านความมั่นคง นอกจากนี้ในสัปดาห์หน้า นายกรัฐมนตรีจะเรียกประชุมหน่วยงานที่เกี่ยวข้องทรัพยากรน้ำตลอด จนระบบชลประทานที่ยังขาดแคลน และการจัดระบบน้ำเสีย เพื่อเพิ่มผลผลิตด้านการเกษตร โฆษกประจำสำนักนายรัฐมนตรี ระบุด้วยว่า ในสัปดาห์หน้า นายกรัฐมนตรีจะเรียกผู้ที่เกี่ยวข้องไข้หวัดนกหารือเพื่อแสดงจุดยืนที่ชัดเจนในการแก้ไขปัญหาโรคไข้หวัดนก เพราะขณะนี้ รัฐบาลยังไม่มีการตัดสินใจที่ชัดเจนเกี่ยวกับวัคซีนป้องกัน แต่แนวทางการควบคุมและการป้องกันที่ทำอยู่ขณะนี้ยังไม่มีการเปลี่ยนแปลงจนกว่าจะมีการหารือ 
กรุงเทพฯ-14 ก.พ.48 นายจักรภพ เพ็ญแข โฆษกประจำสำนักนายกรัฐมนตรี แถลงว่า นายกรัฐมนตรีจะเรียกประชุมหน่วยงานต่างๆ จนกว่าจะจัดตั้งรัฐบาลเสร็จสิ้น เพื่อสามารถเริ่มทำงานได้ทันทีเมื่อจัดตั้งคณะรัฐมนตรี